*APSTIPRINĀTS:*

*ar iepirkuma komisijas 2022.gada 23.maija*

*sēdes protokolu Nr.3*

**VAS „Latvijas dzelzceļš”**

**sarunu procedūras ar publikāciju**

**„Ēku, būvju nojaukšanas un teritorijas labiekārtošanas**

**projektu dokumentāciju izstrāde”**

(turpmāk – sarunu procedūra)

**Skaidrojums Nr.2**

|  |  |  |
| --- | --- | --- |
| **Nr.**  **p.k.** | ***Jautājums*** | ***Atbilde*** |
| 1. | Kuras no ēkām ir pieslēgtas inženierkomunikāciju tīkliem un vai ir ēku TAA (tehniskās apsekošanas atzinums)?  Tā kā inženierkomunikāciju tīklu esamība vai neesamība būtiski ietekmē pakalpojuma cenu, iespēju robežās lūdzam pagarināt iesniegšanas termiņu. | Skaidrojam, ka tehniskās apsekošanas atzinumu ēkām nav. Saskaņā ar Ministru kabineta  2014.gada 2.septembra noteikumiem Nr.529 „Ēku būvnoteikumi”, 7.1.3.punktu  paziņojumu par būvniecību, nepieciešams izstādāt situācijas plānu, kā arī saskaņā ar 23.punktu, paskaidrojuma rakstā  arī jāizstrādā situācijas plāns. Saskaņā ar  1.1 1.punktu    „1.1 1. būvju situācijas plāns – augstas detalizācijas topogrāfiskās informācijas, ielu sarkano līniju, zemes vienību robežu un to kadastra apzīmējumu un zemes vienību daļu un to kadastra apzīmējumu savietots attēlojums vizuāli uztveramā mērogā (M 1:250; M 1:500; M 1:1000)”. Pamatojies uz iepriekš minēto, topogrāfija būs nepieciešama visos gadījumos. Topogrāfijā būs parādīti visi tīkli, pie kuriem ēka ir pieslēgta. Norādām, ka saskaņā ar sarunu procedūras ar publikāciju nolikuma 2.8.punktu ieinteresētie izpildītāji pēc nepieciešamības pastāvīgi var veikt objekta (-u) apskati un attiecīgi pārliecināties par ēkas (-u) pieslēgumiem pie tīkliem.  Vienlaikus lūdzam skatīt sarunu procedūras Grozījumus Nr.1. |
| 2. | Pielikumā Nr. 1 punktā 4.6. tiek prasīts „sertifikāta kopija „Ēku konstrukciju projektēšana” vai „Arhitekta prakse”, kas apliecina, ka pretendents pakalpojuma izpildei nodrošina sertificētu un pieredzējušu projektu dokumentācijas izstrādes vadītāju”. Sertifikāti vairs netiek izdoti, tie ir BIS sistēmā redzami.  Mums šie speciālisti ir uzņēmumā, kas ir redzams BISā. Ko darīt? | Skaidrojam, ka gadījumā, ja par sarunu procedūras nolikuma 4.6.punktā noteikto pretendenta kvalifikāciju var pārliecināties Būvniecības informācijas sistēmā (BIS), tad sertifikāta kopiju „Ēku konstrukciju projektēšana” vai „Arhitekta prakse”, kas apliecina, ka pretendents pakalpojuma izpildei nodrošina sertificētu un pieredzējušu projektu dokumentācijas izstrādes vadītāju ar piedāvājumu nav nepieciešams iesniegt un pasūtītājs pārbaudīs minēto informāciju BIS. |
| 3. | Kā ar vājstrāvām pielikumā Nr. 3 nekas nav teikts. | Skaidrojam, ka sarunu procedūras nolikuma 3.pielikuma „Projektēšanas uzdevums” 3.3.1.punkts nosaka, ka *„Nojaukšanas projektu dokumentācijas izstrādāšana saskaņošana, ēku, būvju nojaukšanai,  to atslēgumiem no ārējiem komunikācijas tīkliem, kā arī ar tiem saistīto inženierkomunikāciju nojaukšanai (ja nepieciešams, konsultēties ar Pasūtītāja pārstāvjiem)”.* Minētais punkts attiecas arī uz vājstrāvām, jo pēc būtības nav iespējams demontēt būvi, bet iekšējo tīklu atstāt. |